[{"text_idx": "#000000", "text": "Red Creek XC kombi-roto: pruun/sinine"}, {"text_idx": "#000001", "text": "140 mm kombihari murdmaasuuskadele. Pruun pa\u0308rast sikeldamist, sinine viimistluseks."}, {"text_idx": "#000002", "text": "Spetsiaalne 140 mm pikkune kombihari murdmaasuuskadele. Suusahooldetiimide lemmik. Sisaldab u\u0308hes tu\u0308kis ja\u0308ika parafiinide va\u0308ljaharjamiseks mo\u0303eldud pruuni harja ja poleerimiseks peeneharjaselist sinist nailonharja. Pa\u0308rast parafiini sikeldamist harja pruuni harjaga, seeja\u0308rel poleeri sinisega. Sobib kasutamiseks vaid 140 mm ka\u0308epidemega."}, {"text_idx": "#000003", "text": "Red Creek pakub harrastajatele ja eliitsuusatajatele ta\u0308ielikku su\u0308steemi ko\u0303ikvo\u0303imalike lumel libisevate pindade harjamiseks ja poleerimiseks nii murdmaa- ja ma\u0308esuuskadel, hu\u0308ppesuuskadel kui ka lumelaudadel. Ko\u0303iki Red Creek rotoharju kasutatakse koos Red Creek ka\u0308epidemega, millel on kaitsekate. Hari kasutab energiaallikana elektritrelli, mis peaks soovitavalt olema kiirkinnitusega ning vo\u0303imaldama harja po\u0308o\u0308rlemiskiirust reguleerida vahemikus 2000-4000 po\u0308o\u0308ret minutis, metallharjade puhul 1000-2000 po\u0308o\u0308ret. NB! A\u0308ra kunagi suru harja vastu to\u0308o\u0308deldavat pinda. Kasuta harjamisel trelli enda raskust! See on vajalik selleks, et va\u0308ltida ho\u0303o\u0303rdumisest tulenevat liigset kuumust ja harjaste paindumist."}, {"text_idx": "#000004", "text": "Ma\u0308a\u0308rimine treenimiseks ja harjutamiseks: ma\u0308a\u0308ri ilmale vastava parafiiniga suusapo\u0303hju, mis eelnevalt puhastatud ja ettevalmistatud. Kaabi u\u0308leliigne parafiin ja harja jahtunud suuski ja\u0308iga pruuni harjaga ning lo\u0303peta nailonharjaga. Kasuta trelli maksimumkiirust, kuid a\u0308ra suru trelli vastu suuska! Vo\u0303id ka ho\u0303o\u0303ruda fluoriparafiini suusapo\u0303hjale ja seeja\u0308rel soojendada seda rotokorgiga. To\u0308o\u0308tle po\u0303hja ettevaatlikult edasi-tagasi ning lisa lo\u0303pus kiirust, et panna parafiin sulama. Ainult rotokorki kasutades vo\u0303ib rakendada trellile mo\u0303ningast survet. Lo\u0303peta ma\u0308a\u0308rimine eelpool kirjeldatud harjadega."}, {"text_idx": "#000006", "text": "Ma\u0308a\u0308rimine vo\u0303istlusteks: alusta ma\u0308a\u0308rderauaga parafiini sulatamisest. Sikelda ja harja jahtunud suuski ja\u0308iga pruuni harjaga ja vo\u0303imalusel peeneharjaselise messing- vo\u0303i terasharjaga (kas ka\u0308si- vo\u0303i rotohari). Lo\u0303peta, poleerides peeneharjaselise nailonharjaga. Korda eelnevat iga parafiinikihi jaoks. Kui kasutad parafiini peal fluoriklotsi vms, siis ei ole vaja kohe suusapo\u0303hju nailonharjaga poleerida. Fluoriklotside, -pulbrite, -parafiinide sisseto\u0308o\u0308tlemiseks on mo\u0303eldud rotokork. Fluorilisandid kinnituvad paremini po\u0303hjale la\u0308bi kuumuse, mis tuleneb korgi mehaanilisest ho\u0303o\u0303rumisest vastu suusapo\u0303hja. See suurendab oluliselt ma\u0308a\u0308rde kulumiskindlust. Immuta uut rotokorki enne kasutamist fluoriparafiiniga. Hoia parafiinitu\u0308kki rotokorgi vastas, lastes sellel samaaegselt po\u0308o\u0308relda. Alternatiivina kuumuta fluoriparafiini suusapo\u0303hjale, ja\u0308ta see sikeldamata ja to\u0308o\u0308tle parafiinitatud pinda rotokorgiga edasi-tagasi nii, et see ta\u0308ituks fluoriparafiiniga."}, {"text_idx": "#000007", "text": "Fluorilisandite kasutamine korgi abil: ho\u0303o\u0303ru suusapo\u0303hjale fluoriklotsi, kanna peale fluorivedelikku vo\u0303i -pulbrit. Aja see rotokorgi abil u\u0308htlaselt laiali, seeja\u0308rel suurenda kiirust, et ma\u0308a\u0308re sulaks. Suusapo\u0303hi ei tohi minna kuumaks, vaid keskmiselt soojaks! Seeja\u0308rel harja jahtunud po\u0303hju ja\u0308iga pruuni harjaga ja poleeri lo\u0303petuseks peeneharjaselise nailonharjaga. Hooldemehed kasutavad tihti enne lo\u0303plikku poleerimist va\u0308ga peenikeste harjastega metallharju (teras- vo\u0303i messingharjad, ka\u0308si- vo\u0303i roto) selleks, et po\u0303hjastruktuur pa\u0308a\u0308seks paremini esile. Harja, kuni po\u0303hjast ei tule enam peenikest ma\u0308a\u0308rdetolmu."}, {"text_idx": "#000008", "text": "No\u0303uanne: saavutad alati parima tulemuse, kui harjad suuski, mis on ta\u0308ielikult maha jahtunud! A\u0308ra suru harja ko\u0303vasti vastu suusapo\u0303hju, vaid lase harjastel oma to\u0308o\u0308d teha. Kui harjased on lo\u0308ssis, laiali vajunud, kulunud vo\u0303i pu\u0308sivalt ma\u0308a\u0308rdunud, siis vaheta hari va\u0308lja. Parima tulemuse saab vaid heas korras to\u0308o\u0308vahenditega."}, {"text_idx": "#000009", "text": "Parim rotohari parafiini va\u0308ljaharjamiseks kohe pa\u0308rast sikeldamist.\nRed Creek Ku\u0308lm fluorivaba parafiin, 70 g\nNorra suusakoondise treeningparafiin miinuskraadidele -1...-20o.\nRed Creek Soe fluorivaba parafiin, 70 g\nNorra suusakoondise treeningparafiin soojadele ilmadele +10...-2o."}, {"text_idx": "#000010", "text": "Parim rotohari parafiini va\u0308ljaharjamiseks kohe pa\u0308rast sikeldamist."}, {"text_idx": "#000012", "text": "Norra suusakoondise treeningparafiin miinuskraadidele -1...-20o."}, {"text_idx": "#000014", "text": "Norra suusakoondise treeningparafiin soojadele ilmadele +10...-2o."}]